Daniw ni: Aida Corazon Ballocanag
Mapagtalkan a gayyem manmanoka laeng
Kinatudio ken kinaimbag awan umasping
Aglabas ti aldaw, bulan ken tawen
Dimonto kunaen a sika ti lipaten.
Awan kapada kupkupikopam a kinatakneng
Nagasatka natallugodanka ti Apo a Manakabalin
Dawatko ngarud saankanto nga agbalbaliw
Ta sika ti giya ken sarukod ti nakem.
Ayat a naitalimeng ditoy puso ken nakem
Mangibutaktak diakto pulos gamden
Ta sika gayyem kaniak kapatgan a gameng
Ta no mapukawka arig magudasak metten.
Ti kas kenka rumbeng nga ilalaen
Nagpaiduma a talugading kaay-ayo ti amin
Respeto ken isem dagita a ramen
Ti kinataom naisangsangayan patgek unay a gayyem.
kac_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn